CELEX: 62013TN0660
Language: el
Date: 2013-12-12 00:00:00
Title: Υπόθεση T-660/13: Προσφυγή της 12ης Δεκεμβρίου 2013 — Τσεχική Δημοκρατία κατά Ευρωπαϊκής Επιτροπής

15.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/41
            
         Προσφυγή της 12ης Δεκεμβρίου 2013 — Τσεχική Δημοκρατία κατά Ευρωπαϊκής Επιτροπής
   (Υπόθεση T-660/13)
   2014/C 45/71
   Γλώσσα διαδικασίας: η τσεχική
   
      Διάδικοι
   
   
      Προσφεύγουσα: Τσεχική Δημοκρατία (εκπρόσωποι: M. Smolek, J. Vláčil)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει στο σύνολό του τον κατ’ εξουσιοδότηση κανονισμό (ΕΕ) 886/2013 της Επιτροπής, της 15ης Μαΐου 2013, προς συμπλήρωση της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου σχετικά με τα δεδομένα και τις διαδικασίες για τη δωρεάν, ενδεχομένως, παροχή ελάχιστων καθολικών πληροφοριών για την κυκλοφορία σχετικών με την οδική ασφάλεια στους χρήστες (ΕΕ 2013, L 247, σ. 6.) και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         Επικουρικώς, η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει το άρθρο 5, παράγραφος 1, του άρθρου 9 και το άρθρο 10, παράγραφος 1, στοιχείο α', του προσβαλλόμενου κανονισμού, και
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα επικαλείται 3 λόγους ακυρώσεως:
   
               1)
            
            
               Ο πρώτος λόγος αντλείται από παράβαση του άρθρου 7, παράγραφος 1, της οδηγίας 2010/40/ΕΕ (1), σε συνδυασμό με το άρθρο 5, παράγραφος 1, και το άρθρο 6 της ίδιας οδηγίας.
               Στο πλαίσιο αυτό, η προσφεύγουσα ισχυρίζεται ότι η Επιτροπή, εκδίδοντας τον προσβαλλόμενο κανονισμό, υπερέβη τα όρια της εξουσίας που της παρέχεται με το άρθρο 7, παράγραφος 1, της οδηγίας 2010/40, σε συνδυασμό με το άρθρο 5, παράγραφος 1, και το άρθρο 6 της ίδιας οδηγίας.
            
         
               2)
            
            
               Ο δεύτερος λόγος αντλείται από παράβαση του άρθρου 209 ΣΛΕΕ
               Με τον λόγο αυτόν, η προσφεύγουσα υποστηρίζει ότι η Επιτροπή, με την έκδοση του προσβαλλόμενου κανονισμού, υπερέβη την εξουσία της για την έκδοση μη νομοθετικών πράξεων κατ’ εξουσιοδότηση βάσει του άρθρου 290 της ΣΛΕΕ.
            
         
               3)
            
            
               Ο τρίτος λόγος αντλείται από παράβαση του άρθρου 13, παράγραφος 2, ΛΕΕ
               Στο πλαίσιο αυτό, η προσφεύγουσα υποστηρίζει ότι η Επιτροπή, με την έκδοση του προσβαλλόμενου κανονισμού, υπερέβη τα όρια των αρμοδιοτήτων που της ανατίθενται από τις Συνθήκες.
            
         
      (1)  Οδηγία 2010/40/ΕΕ του Ευρωπαϊκού Κοινοβουλίου και του Συμβουλίου της 7ης Ιουλίου 2010 περί πλαισίου ανάπτυξης των Συστημάτων Ευφυών Μεταφορών στον τομέα των οδικών μεταφορών και των διεπαφών με άλλους τρόπους μεταφοράς (ΕΕ 2010 L 207, σ. 1).